*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Cu privire la modificarea Regulamentului privind implementarea programelor de cooperare transfrontalieră şi transnaţională finanţate de Uniunea Europeană,**

**aprobat prin Hotărârea Guvernului nr. 576/2017**

-----------------------------------------------------------------------------------------------

Guvernul **HOTĂRĂŞTE:**

1. Regulamentul cu privire la implementarea programelor de cooperare transfrontalieră şi transnaţională finanţate de Uniunea Europeană, aprobat prin Hotărârea Guvernului nr. 576/2017 (Monitorul Oficial al Republicii Moldova, 2017, nr. 253-264, art. 669) se modifică după cum urmează:
2. În tot textul Regulamentului cuvântul „aplicant”, la orice formă gramaticală, se substituie cu cuvântul „solicitant”, la forma gramaticală corespunzătoare;
3. În punctul 3:
   1. noțiunea „contract de grant” se substituie cu cuvintele „contract de grant/de subvenționare”;
   2. la noțiunea de „Oficiul pentru Coordonarea Programelor de Cooperare Transfrontalieră şi Transnaţională”, cuvintele „grup de experţi angajaţi de” va fi substituită cu sintagma „instituție publică creată pe lîngă”;
   3. din definiția noțiunii de „partener” se exclud cuvintele „fizică sau”;
   4. după noțiunea “Punct Naţional de Contact pentru Control”, se introduce noțiunea „*Secretariat Tehnic Comun*” cu următorul cuprins: „Secretariat Tehnic Comun – organism instituit de țările participante în cadrul unui program pentru a oferi asistență organismelor responsabile de implementarea programului;”
4. La punctul 8:
   1. Subpunctul 1):

la lit. a) cuvintele „decide asupra desemnării reprezentanților” se substituie cu cuvintele „desemnează reprezentanții”;

la lit. c) cuvântul „mecanismului” se substituie cu cuvântul „sistemului”:

se completează cu litera e1) cu următorul cuprins:

„e1) cooperează cu Autoritatea de Management și Comisia Europeană și sprijină sistemele de management și de control, astfel după cum este descris în documentele de Program;”

* 1. Subpunctul 2)se completează cu literele c) - f) cu următorul cuprins:

“c) furnizează Autorității de Management și Secretariatului Tehnic Comun informațiile necesare cu privire la potențialii beneficiari și prevederile legislației naționale;

d) oferă suportul necesar structurilor de program în vederea lansării apelului de propuneri de proiecte pe teritoriul Republicii Moldova;

e) asigură diseminarea informațiilor despre programe pe teritoriul Republicii Moldova prin mijloacele disponibile;

f) contribuie la organizarea sesiunilor informative, forumurilor de parteneriat pentru potențialii beneficiari de proiecte de pe teritoriul Republicii Moldova.”

* 1. Subpunctul 5) va avea următorul cuprins:

„5) *la etapa de implementare şi monitorizare a proiectelor:*

a) asigură suportul necesar în vederea implementării programelor şi proiectelor de cooperare transfrontalieră și transnațională;

b) reprezintă Republica Moldova în cadrul Comitetelor Comune de Monitorizare a Programelor;

c) monitorizează modul de instituire şi funcţionare a sistemului naţional de coordonare şi implementare a Programelor;

d) previne iregularitățile, fraudele sau corupţia în gestionarea fondurilor alocate de către UE în cadrul Programelor, în conlucrare cu Autoritatea Naţională Anticorupţie şi Antifraudă, prin informarea instituţiilor, beneficiarilor/ partenerilor din Republica Moldova referitor la instrumentele de prevenire;

e) previne, depistează și corectează iregularitățile comise de beneficiarii/ partenerii din Republica Moldova, notificând totodată Autoritatea de Management și Comisia Europeană, iar în cazul depistării iregularităților, fraudei și corupției – informează imediat Autoritatea Națională Anticorupție și Antifraudă;

f) informează neîntârziat Autoritatea Naţională Anticorupţie şi Antifraudă cu privire la posibilele cazuri de

iregularități, fraude și/sau corupție comise de beneficiari/parteneri, alte persoane fizice şi juridice implicate în implementarea proiectelor;

g) informează Autoritatea de Management privind măsurile aplicate pentru a preveni şi a remedia orice iregularitate sau eventuală fraudă ori corupţie, la orice etapă de utilizare a fondurilor alocate de UE în cadrul Programelor;

h) furnizează și actualizează informațiile privind punerea în aplicare a programelor pe teritoriul Republicii Moldova pentru utilizarea ulterioară a acestora în rapoartele anuale ale Autorității de Management, inclusiv prin facilitarea procesului de colectare a datelor statistice și a informațiilor financiare privind implementarea programelor pe teritoriul Republicii Moldova;

i) contribuie la dezvoltarea sistemului informațional e-MS, având acces la acesta;

j) verifică exactitatea datelor relevante pentru Republica Moldova;

k) furnizează informații necesare pentru implementarea planurilor de informare și comunicare pe teritoriul Republicii Moldova, asigurând respectarea practicilor privind informarea și vizibilitatea pe teritoriul Republicii Moldova;

l) sprijină Autoritatea de Management în elaborarea planului anual de monitorizare și evaluare.

În calitatea sa de membru al Comitetului Comun de Monitorizare, Autoritatea Națională de Management:

a) se expune și aprobă propunerile Autorității de Management privind planul de activitate, planul financiar, utilizarea asistenței tehnice, etc.;

b) aprobă criteriile pentru selectarea proiectelor și verifică respectarea cerințelor privind evaluarea și contractarea ulterioară;

c) sprijină AM în pregătirea procedurii de evaluare și selectare, inclusiv modelul de contract, asigurând respectarea specificului legislației naționale;

d) desemnează membrii Comitetului de selectare a proiectelor;

e) aprobă și / sau propune revizuirea programelor care ar putea duce la o implementare mai eficientă a acestora;

f) examinează rapoartele Autorității de Management și în caz de necesitate prezintă comentarii și propuneri în adresa acesteia;

g) examinează toate cazurile contencioase aduse în atenția sa de către Autoritatea de Management, furnizează informații cu privire la problemele și specificul național, și, după caz, la solicitarea Autorității de Management, decide asupra cazurilor de contencios;

h) examinează și aprobă rapoartele anuale;

i) examinează și aprobă planurile anuale de monitorizare și evaluare;

j) examinează și aprobă planurile anuale de informare și comunicare.“

* 1. Subpunctul 6) se completează cu lit. d) cu următorul cuprins:

„d) în cazul când Autoritatea de Management nu a putut recupera datoria de la un beneficiar stabilit pe teritoriul Republicii Moldova, preia dosarele transferate de AM și ia măsurile necesare pentru ca suma datorată să fie plătită către AM în conformitate cu prevederile Acordului de finanțare;”.

1. La punctul 9 cuvintele „activează sub egida” se substituie cu cuvintele “creat pe lîngă”.
2. La punctul 10, Subpunctul 3) după cuvintele “Autorității de Management/” de adăugat “Secretariatului Tehnic Comun”.
3. La punctul 10 Subpunctul 4):

la lit. b) cuvintele „de stat” se substituie cu cuvântul „public”;

la lit. c) cuvântul „certificați” se substituie cu cuvântul „instruiți”;

la lit. g) cuvântul „certificați” se substituie cu cuvântul „instruiți”, iar cuvintele „pe baza procedurilor convenite” se substituie cu cuvintele „în cadrul proiectelor”;

se completează cu lit. j1) următorul cuprins:

„j1) contribuie la dezvoltarea sistemelor electronice de monitorizare a programelor (e-ms), precum si la obținerea drepturilor de acces în aceste sisteme;”

se completează cu lit. m) cu următorul cuprins:

„m) oferă suport instituțiilor naționale la elaborarea procedurilor operaționale aferente sistemului național de management și control”.

1. La punctul 13 în subpunctul 3)cuvântul „aplicare” se substituie cu cuvintele „depunere a cererii de finanțare”.
2. Punctul 20 va avea următorul conținut:

„1) *la etapa de programare:*

* 1. reprezintă Republica Moldova în cadrul Comitetului comun de programare;
  2. contribuie la elaborarea sistemului de management şi control pentru Programe privind aspectele ce ţin de competenţa sa funcţională;
  3. selectează anual (până la data de 31 martie a fiecărui an) auditorii, conform Registrului public al auditorilor, întocmește şi prezintă lista acestora Autorităţii Naţionale de Management, pentru participare la instruiri specializate oferite de Programe;
  4. colaborează cu Autoritatea de Management pentru stabilirea criteriilor utilizate pentru selectarea auditorilor și pentru pregătirea termenilor de referință;
  5. cu sprijinul Secretariatului Tehnic Comun/Autorității de Management, participă la organizarea de instruiri a auditorilor selectați privind caracteristicile specifice ale Programelor;
  6. publică pe pagina web oficială a Ministerului Finanţelor, în baza informaţiei prezentate de către Autoritatea Naţională de Management, lista auditorilor selectați și instruiți pentru efectuarea misiunilor de verificare a cheltuielilor în cadrul proiectelor pentru a fi selectaţi de beneficiari;
  7. oferă suport Autorităţii de Management în elaborarea ghidului privind verificarea cheltuielilor de către auditorii selectați și instruiți.

2) *la etapa de implementare şi monitorizare a proiectelor:*

* 1. reprezintă Republica Moldova în cadrul Comitetelor Comune de Monitorizare a Programelor;
  2. în colaborare cu Autoritatea de Management și Oficiul pentru Coordonarea Programelor de Cooperare Transfrontalieră și Transnațională informează beneficiarii cu privire la lista auditorilor selectați și instruiți și regulile de prestare a serviciilor de către aceștia;
  3. sprijină Autoritatea de Management în aplicarea ghidului privind verificarea cheltuielilor de către auditorii selectați și instruiți;
  4. prezintă informații consultative auditorilor, instituţiilor ce implementează proiecte şi Autorităţii de Management în domeniul achiziţiilor publice, contabilității şi auditului în sectorul corporativ, impozitării şi în alte domenii, conform competențelor funcţionale;
  5. asistă, conform competenţei, Autoritatea de Management, la solicitarea acesteia, în cadrul vizitelor de verificare a proiectelor efectuate pe bază de eșantion;
  6. examinează, la solicitarea Autorităţii de Management, rapoartele aferente desfăşurării de către auditori a misiunilor de verificare a cheltuielilor efectuate în cadrul proiectelor finanțate de UE în cadrul programelor;
  7. la cererea Autorității de Management sau Autorității de Audit, efectuează controlul serviciilor prestate de către auditori privind misiunile de verificare a cheltuielilor efectuate în conformitate cu standardul internațional pentru servicii conexe;
  8. actualizează la necesitate lista auditorilor selectați și instruiți pentru efectuarea misiunilor de verificare a cheltuielilor, în cadrul proiectelor finanțate de UE în cadrul Programelor.”

1. Se completează cu punctul 201 cu următorul cuprins:

„201. Funcțiile prevăzute la punctul 20 subpc.1) lit. c), d) e) și g) și subpunctul 2) lit. b), c), d), f), g) și h) se realizează de către Ministerul Finanțelor în colaborare cu Instituția Publică „Consiliul de supraveghere publică a auditului” în baza unui Acord semnat între părți”.

1. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Maia SANDU**

Contrasemnează:

Ministrul afacerilor externe

şi integrării europene Nicolae POPESCU

Ministrul finanțelor Natalia GAVRILIȚĂ

Ministrul justiției Olesea STAMATE